पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश भर में बढ़ रहे कोविड-19 के मामलों को लेकर राज्य सरकार की गाइडलाइन पालना के लिए रेड अलर्ट जन अनुशासन पखवाड़ा लागू कर दिया है। इसके तहत राज्य सरकार के द्वारा जारी गाइडलाइंन की अवहेलना करने वालों के खिलाफ प्रशासनिक अधिकारी सख्त नजर आ रहे हैं। रेड अलर्ट लागू होने के पश्चात स्थानीय अधिकारी मय पुलिस जाब्ते आम जन में सख्ती का संदेश देने के लिए फ्लैग मार्च भी कर रहे हैं। लेकिन फिर भी कुछ लोग अभी भी लापरवाही बरत रहे हैं। ऐसे लोगों के खिलाफ लाडनूं एसडीएम अनिल कुमार के नेतृत्व में कार्रवाई का दौर प्रारम्भ हो चुका है।
मंगलवार को निम्बी जोधा के सदर बाजार स्थित एक दुकान में शटर बंद कर किराना का सामान बेचा जा रहा था। जिसको सीज कर दिया गया। सदर बाजार स्थित दुकान में दुकान के बाहर दिखावटी ताला लगा रखा था। एसडीएम के निर्देश पर लाडनूं तहसीलदार उमाराम व नायब तहसीलदार कुलदीप भाटी मय पुलिस जाब्ते सदर बाजार पहुंच कर एक बोगस ग्राहक को सामान लेने के लिए भेजा।
इस दौरान सामान देने के लिए बाहर खड़े दुकानदार के साथी ने शटर उठाया तो अधिकारियों ने छापामार कार्रवाई कर दी। दुकान के भीतर करीब आधा दर्जन ग्राहकों को बाहर निकाला गया। दुकान के भीतर काउंटर पर दुकानदार बिना मास्क के ग्राहकों के साथ बैठा मिला। तहसीलदार उमाराम ने दुकानदार को फटकार लगाते हुए आगामी 72 घंटे के लिए दुकान सीज कर दी।
दुकान के बाहर खड़ा व्यक्ति खोलता था शटर
कोविड गाइडलाइंस की पालना का उल्लंघन कर किराना का सामान बेच रहे इस दुकान के भीतर व बाहर दुकानदार के आदमी खड़े रहते थे। दुकान के बाहर खड़ा व्यक्ति ग्राहक को शटर उठा कर दुकान में भेज देता व सामान लेने के बाद वापिस बाहर निकाल देता। लेकिन मंगलवार को स्थानीय प्रशासन के द्वारा भेजे गए बोगस ग्राहक को सामान देते समय सारी पोल खुल गई। टीम ने बताया कि ऐसी कार्रवाई आगे भी जारी हरेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn